CELEX: C2006/326/33
Language: da
Date: 2006-12-30 00:00:00
Title: Sag C-317/05: Domstolens dom (Femte Afdeling) af 26. oktober 2006 — G. Pohl-Boskamp GmbH & Co. KG mod Gemeinsamer Bundesausschuss (anmodning om præjudiciel afgørelse fra Sozialgericht Köln — Tyskland) (Direktiv 89/105/EØF — artikel 6, nr. 1 og 2 — positivliste — forpligtelse til at give en begrundelse og til at give oplysning om retsmidler)

30.12.2006   
            
            
               DA
            
            
               Den Europæiske Unions Tidende
            
            
               C 326/17
            
         Domstolens dom (Femte Afdeling) af 26. oktober 2006 — G. Pohl-Boskamp GmbH & Co. KG mod Gemeinsamer Bundesausschuss (anmodning om præjudiciel afgørelse fra Sozialgericht Köln — Tyskland)
   (Sag C-317/05) (1)
   
   (Direktiv 89/105/EØF - artikel 6, nr. 1 og 2 - positivliste - forpligtelse til at give en begrundelse og til at give oplysning om retsmidler)
   (2006/C 326/33)
   Processprog: tysk
   Den forelæggende ret
   Sozialgericht Köln
   Parter i hovedsagen
   
      Sagsøger: G. Pohl-Boskamp GmbH & Co. KG
   
      Sagsøgt: Gemeinsamer Bundesausschuss
   
      Procesdeltagere: AOK-Bundesverband KdöR, IKK-Bundesverband, Bundesverband der Betriebskrankenkassen (BKK), Bundesverband der landwirtschaftlichen Krankenkassen, Verband der Angestellten-Krankenkassen eV, AEV-Arbeiter-Ersatzkassen-Verband eV, Bundesknappschaft, Seekrankenkasse, Bundesrepublik Deutschland
   Sagens genstand
   Anmodning om præjudiciel afgørelse — Sozialgericht Köln — fortolkning af artikel 6, stk. 1 og 2, i Rådets direktiv 89/105/EØF af 21. december 1988 om gennemsigtighed i prisbestemmelserne for lægemidler til mennesker og disse lægemidlers inddragelse under de nationale sygesikringsordninger (EFT L 40, s.8) — begrebet »positivliste« — nationale bestemmelser om udarbejdelse af en liste over lægemidler, der normalt ikke er receptpligtige og som ikke giver ret til godtgørelse men som undtagelsesvis kan omfattes af den nationale sygesikringsordning når disse lægemidler anvendes som standardbehandling af visse alvorlige sygdomme — pligt til at træffe afgørelse om optagelse på listen inden for en bestemt frist, til at begrunde nægtelse samt til at oplyse ansøgeren om retsmidler
   Konklusion
   
               1)
            
            
               Rådets direktiv 89/105/EØF af 21. december 1988 om gennemsigtighed i prisbestemmelserne for lægemidler til mennesker og disse lægemidlers inddragelse under de nationale sygesikringsordninger skal fortolkes således, at det er til hinder for en medlemsstats lovgivning, hvorefter en myndighed under den statslige sygesikringsordning har beføjelse til for ikke-receptpligtige lægemidler, som ellers er udelukket fra sygesikringsordningens ydelser, at medtage visse lægemidler under ordningen uden at fastsætte en procedure i henhold til direktivets artikel 6, nr. 1 og 2
            
         
               2)
            
            
               Artikel 6, nr. 2, i direktiv 89/105 skal fortolkes således, at den giver producenter af de lægemidler, som er berørt af en beslutning, hvorved visse lægemidler, som indeholder aktive stoffer, der er omhandlet i beslutningen, anerkendes som godtgørelsesberettigede, ret til at modtage en begrundet beslutning, hvori angives de retsmidler, der kan bringes i anvendelse, selv om der ikke i medlemsstatens lovgivning er fastsat nogen procedure herfor eller nogen retsmidler
            
         
      (1)  EUT C 281 af 12.11.2005.